
Arabysk 


It Arabyske is in taal ut de Afro-Aziatyske taalfamylje. Krekt 
as it Hebriuwsk en it Arameesk heart it derbinnen by de 
Semityske talen. It wurdt praat yn in grut diel fan it Heine 
Easten en oan de noardkust fan Afrika, yn likernoch 22 lannen. 

Islam 


It Arabysk is de religieuze taal fan mohammedanen, en de taal 
der't it hillige boek fan de Islam, de Koaran yn skreaun is. It is 
net sa dat alle mohammedanen de taal fan hus ut sprekke, mar 
Arabysk wurdt al leard en brukt troch mohammedanen de hiele 
wrald oer. Ek moslims dy't gjin Arabysk prate, kinne de Koaran 
faak al leze of ut 'e holle opsizze. 

Standerttaal en dialektferskaat 



Taalgebiet en dialektferskaat. 


Arabysk 

al-lugatu ’ I-' arablya) 

Tal sprekkers: 280 miljoen 

Alfabet: Arabysk 

Taalkoades 


ISO 639-1: ar 

ISO 639-2: ara 

ISO 639-3: ara 



Side ut de Koaran yn it Arabysk 


De standertfoarm fan de taal hjit Klassyk Arabysk. Dy foarm wurdt 
yn boeken, yn 'e media en yn de religieuze lear brukt; it is in offisjele taal yn alle Arabyske lannen. Der is 
lykwols, lykas mei oare skrifttalen, in dudlik ferskil tusken de skreaune foarm fan it Klassyk Arabysk en de 
sprutsen foarm. Of de foarmen as twa aparte talen beskoge wurde moatte is net eltsenien it oer iens. 

Yn it deistich libben wurdt in grutte tal fan lokale dialekten praat; dy dialekten wurde net skreaun. In 
algemiene sprektaal is der net. As de minsken yn de Arabyske wrald dan mei-inoar kommunisearje dogge se 
dat faak yn it dialekt fan Kairo. Yn Arabyske films en telefyzjeprogramma’s foar in ynternasjonaal publyk 
wurdt nammentlik oer it algemien dat dialekt brukt. It wurdt yn it grutste diel fan de Arabyske wrald ridlik 
ta hiel goed begrepen en hat in status dy’t mooglik te ferlykjen is mei dy fan it Amerikaansk Ingelsk yn de 
westerske wrald. 

De wichtichste ferskillen tusken de dialekten binne net geografysk mar sosjologysk. De Arabyske dialekten 
falle earst utinoar yn bedoeinedialekten en sedentere dialekten. De sendentere dialekten kin men wer opdiele 
yn steds- en plattelanstaal, de bedoei’nedialekten kinst fierder ferdiele yn dialekten fan lyts-feenomaden en 
kameelnomaden. It dudlikste kritearium om it dialekt te bepalen is de utspraak fan de letter qaf (q). Dat 
utspraakferskil giet werom nei de tiid foar de islamityske en de Arabyske ekspansje. Pas nei't it Arabysk him 
oer grutte dielen fan Afrika en Aazje ferbraat hie untstienen de oare dialektferskillen. Dan noch moat men 




















mei dizze typearingen utsjen: Yn ferskate steden (lykas Bagdad en Tripoly) praat de befolking in 
bedoeinedialekt (om't de ynwenners fan in bedoeinestam ofstamme), wylst foaral yn Egypte it stedsk ek op 
it lan te hearren is. 


Skrift 


Arabysk wurdt yn it Arabyske skrift skreaun, in skrift dat fan rjochts nei lofts rint. Dat Arabyske skrift wurdt 
ek brukt foar in soad oare talen, bygelyks Persysk en Urdu. Krekt as it Latynske skrift giet it Arabyske skrift 
werom op it Fenisyske skrift. Ut it orizjinele Fenisyske skrift is it Nabeaanske skrift untstean, wat de direkte 
aldfaar fan it Arabyske skrift west hat. 


Untfongen fan "https://fy.wikipedia.Org/w/index.php?title=Arabysk&oldid=996075" 


Dizze side is it lest bewurke op 5 jun 2020 om 16.20. 

De tekst is beskikber under de lisinsje Creative Commons Nammefermelding-Lyk diele; der kinne oanfoljende 
betingsten fan tapassing weze. Sjoch de Gebruksbetingsten foar mear ynformaasje. 





